கேள்வி: அறிவியல் மையம் சிங்கப்பூர் - வரலாறு பற்றி தகவல் சொல்.
பதில்: அறிவியல் மையமானது சிங்கப்பூர் தேசிய அருங்காட்சியகம் தனித்து செயற்படுவதின் மூலம் அருங்காட்சியகமானது கலை மற்றும் வரலாற்று சேகரிப்புகளில் கவனம் செலுத்தமுடியும். இந்த கருத்து 1969களில் சிங்கப்பூர் அறிவியல் சபையினால் முன்மொழியப்பட்டு சிங்கப்பூர் அரசு அங்கீகரிக்கப்பட்டது. இதன் மூலம் விரைவாக விஞ்ஞானமயமாக்கப்படும் நாட்டிற்கு தொழில்நுட்பத்துறையினில் ஊக்கமளிக்கும் அறிவியல் கல்வியை வழங்க சாத்தியமானது. சிங்கப்பூர் அறிவியல் மைய கட்டிடமானது, அறிவியல் மைய குழுவினரால் நடத்தப்பட்ட கட்டிட வடிவமைப்பு போட்டி மூலம் தேர்வு செய்யப்பட்டது, இந்த போட்டி மூலம் தேர்வான ரேமண்ட் வூ இந்த திட்டத்தின் வடிவமைப்பாளராக தேர்வுசெய்யப்பட்டார். ஜீரோங் கிழக்கில் அமைந்துள்ள 60,000-சதுரமீட்டர் (650,000 சதுர அடி) கட்டிடத்தின் கட்டுமானச் செலவு S$12 மில்லியன் ஆகும். இது அதிகாரப்பூர்வமாக அப்பொழுதைய சிங்கப்பூர் அறிவியல் அமைச்சர் டா. டோ சின் சே அவர்களினால் 10 திசம்பர் 1977ல் திறக்கப்பட்டது. 1987ல், இந்த மையம் பெருமளவில் விரிவாக்கப்பட்டது, சிங்கப்பூரின் முதல் மற்றும் ஒரே ஒம்னிமேக்ஸ் (ஆங்:OMNIMAX; தற்போழுது IMAX Dome) திரையரங்கம், $18 மில்லியன் கட்டுமானச் செலவில், 23-மீட்டர் (75 அடி) சாய்ந்த மாடத்தின் கீழ் 276 இருக்கைகளுடன் கட்டப்பட்டது. 1999ல், $38 மில்லியன் செலவில் மையத்தின் கண்காட்சி பகுதி விரிவுபடுத்தப்பட்டது, இதன் மூலம் புதிய நுழைவுவாயில், திறந்தவெளி கண்காட்சியகம், ஒம்னி திரையரங்கத்துடன் நேரடி இணைப்பு ஆகியன ஏற்படுத்தப்பட்டன. 2000ல், வெப்பமண்டல பிரதேசமான சிங்கப்பூரில், −5 °C (23 °F) வெப்பநிலையில் பனிநகரம்(snow city) அமைக்கப்பட்டன. 7 திசம்பர் 2007ல் 30வருட கொண்டாட்டத்தின்பொழுது, அறிவியல் மையமானது, அறிவியல் மையம் சிங்கப்பூர்(SCS) என்ற பெயர் மாற்றம் செய்யப்ப்ட்டது.